François Faber
<s>Fransoa Fabe (, IPA: ; 26. januar 1887 — 9. maj 1915) bivši je luksemburški profesionalni biciklista u periodu od 1906. do 1914. godine.</s><s>Najveći uspeh ostvario je 1909. godine, osvojivši Tur de Frans.</s><s>Te godine, Fabe je pobedio je na pet etapa zaredom, što je rekord koji je i danas aktuelan.</s><s>Ukupno je pobedio 19 etapa na Turu.</s><s>Osim Tur de Fransa, Fabe je osvajao i Lombardiju i Pariz—Rube.</s><s>Umro je u Prvom svetskom ratu, 1915. boreći se za Francusku.</s>

<s>Karijera 
Fabeov otac, Žan Fransoa, rođen je u Luksemburgu, čime je njegov sin stekao luksemburšku nacionalnost; majka mu je rođena u Francuskoj.</s><s>Iako je imao luksemburški pasoš, Fabe je živio u Francuskoj i smatrao je sebe Francuzem.</s>

<s>Fabe je bio profesionalac devet godina, od 1906. do 1914. i već prve godine vozio je Tur de Frans, ali nije uspio da ga završi, dok je naredne godine osvojio sedmo mesto.</s><s>Prvu profesionalnu pobedu ostvario je na Tur de Fransu 1908. godine, pobedivši na etapi 3, nakon čega je pobedio još tri etape i osvojio drugo mesto u generalnom plasmanu.</s><s>Nakon Tura, Fabe je osvojio Điro di Lombardija trku.</s>

<s>1909.</s><s>Fabe je počeo osvajanjem trka Sedan—Brisel i Pariz—Brisel, pre Tur de Fransa.</s><s>Na Turu su bile loše vremenske prilike, kiša i sneg su uzrokovali da 50 vozača napusti trku za šest dana.</s><s>Što je vreme bilo gore, Fabe je vozio bolje.</s><s>Pobedio je na pet uzastopnih etapa (etape 2, 3, 4, 5, 6), čime je postao rekorder, kasnije je pobedio i na etapi 10 i osvojio Tur dominantno.</s>

<s>Na Tur de Fransu 1910. godine, Fabe je bio lider do etape 7, kada je imao incident sa psom i ostao prilično povređen.</s><s>Vođstvo je preuzeo njegov timski suvozač, Oktav Lapiz, ali se Fabe nije predavao.</s><s>Na zadnjoj etapi je pokušao da osvoji trku, ali je završio na drugom mestu, sa nekoliko preloma.</s>

<s>Naredne godine osvojio je trku Bordo—Pariz i dve etape na Tur de Fransu, pre nego je morao da ga napusti tokom etape 12. 1912. nije uspio da ostvari nijednu pobedu, dok je 1913. osvojio Pariz—Rube i dve etape na Tur de Fransu.</s>

<s>Zadnje učešće na Turu bilo mu je 1914. godine, kada je završio deveti, uz dve etapne pobede.</s><s>Karijeru mu je prekinuo početak Prvog svetskog rata.</s>

<s>Smrt 
Fabe se pridružio Francuskoj legiji stranaca kada je počeo Prvi svetski rat, a 22. avgusta 1914. priključen je drugom puku prve divizije stranaca.</s>

<s>9. maja 1915. prvog dana bitke na Artosu, primio je telegram u kojem mu javljaju da mu je žena rodila ćerku.</s><s>Istog dana je ubijen kada se brinuo o povređenom kolezi tokom vraćanja sa "ničije zemlje".</s><s>Posthumno mu je dodeljena vojna medalja.</s><s>U Luksemburgu je organizovana i mala trka gran pri Fransoa Fabe.</s>

<s>Spoljašnje veze</s>

<s>Profil na biciklističkoj arhivi</s>

<s>Francuski biciklisti
Luksemburški biciklisti
Pobjednici Tour de Francea</s>

